-fyri børn og ung, sum hava álvarsama sjúk foreldur ella systkin, byrja so hvørt nóg nógvar tilmeldingar eru Til allar bólkar verður tikið ímóti tilmeldingum so hvørt. Melda til við at ringja til okkara á tlf. 222993 ella við at senda okkum ein teldupost á berin @ berin. fo Um tú ynskjur at vita meira um arbeiðið hjá Beranum, ert tú sjálvsagt eisini vælkomin at seta teg í samband við okkum. Navnið Berin merkir á donskum lysning, ofta brúkt sum en lysning i skoven, eitt stað, har sólin altíð sleppur framat. Búmerkið Búmerkið, sum Jóngerð Poulsen hevur skorið í linoleum, er ímyndin av lívinum við sínum ljósu og myrku síðum. Tað skal minna okkum á, at sjálvt tá tað sær svartast út, ber til at leita eftir glottum. Og tá ið alt sær ljóst út, er tað tann svarta rípan, sum ger mynstrið. Barna- og tannáringabólkar vanliga ml. kl. 16-18 og ung/vaksin vanliga ml. kl. 19-21. Eitt skeið svarar til uml. 10 ferðir. Tá ein luttakari er liðugur at ganga í bólki, enda vit við einari eftirmetingarsamtalu, har tikið verður samanum. Tannáringabólkar Bólkar fyri ung uml. 16-29 ár (ofta deildir upp í miðnámsaldur og 20 + ) Higartil hava yvir 1000 luttikið í bólkum fyri børn/ung og vaksin, úr øllum Føroyum, luttikið í Beranum. Oddvør Poulsen, dagligur leiðari Frida Poulsen, sálarfrøðingur Bólkaleiðarar: Lív Højsted Horsdal, sálarfrøðingur Gunnvá Mohr, lærari Elin Ziska, Heilsufrøðingur Teitur Reinert Joensen, sálarfrøðingur Sjálvboðin: Døgg Nónsgjógv Kiran Jóanesarson Endamálsorðing Kjarnuvirksemið hjá Beranum er: · At skipa fyri sorgarbólkum fyri:-børn/ung, ið hava mist ein av sínum nærmastu-foreldur, ið hava mist børn-(fyri børn og ung, sum hava foreldur ella systkin, sum eru rakt av álvarsamari sjúku) · Ókeypis samtalur við sálarfrøðing · At veita ráðgeving, stuðul og vegleiðing · Alment kunnandi og fyribyrgjandi virksemi t. d. fyrilestrar á skúlum og stovnum Endamálið er at at virka fyri, at børn/ung og avvarðandi, sum frálíður, gerast betur før fyri at handfara sorgina og á tann hátt hava størri møguleika fyri aftur at fáa eitt gott og innihaldsríkt lív, har tey mennast og læra at liva við sorgini. Tørvurin, at taka hond um børnini og tey ungu, vísti seg skjótt at vera stórur. Longu sama ár, sum fyrstu bólkarnir fóru í gongd í mars, var tørvur á einum bólkaleiðara afturat og í august byrjaði Oddvør Poulsen sum bólkaleiðari. Síðani 2006 hava 4 bólkaleiðarar støðugt verið knýttir at barna- og ungdómsbólkunum og einstøkum bólkum fyri vaksin. Arbeitt hevur verið miðvíst øll árini at lýsa tørvin og fyribyrgjandi týdningin av hesum arbeiði. Ein onnur broyting sum er farin fram hesi árini, er ein hugburðsbroyting í samfelagnum, sum heild, har sorg er vorðin minni tabu. Berin er ein tvørfakligur, landssumfatandi felagsskapur. Í Beranum starvast Oddvør Poulsen, dagligur leiðari og Frida Poulsen, sálarfrøðingur. Harumframt er Berin samansettur av einum tvørfakligum toymi av eksternum bólkaleiðarum, við viðkomandi útbúgvinum, førleikum og eftirútbúgvingum innan sorg og/kreppu. Í løtuni eru uml. 30 børn og ung í aldrinum 7 ár til ung í 20´unum knýtt at aldursbýttum bólkum í Beranum. Eisini hava hevur Berin skipað fyri nøkrum bólkum fyri børn og ung, sum hava foreldur ella systkin, sum eru rakt av álvarsamari sjúku. Miðjað verður ímóti ar hesir bólkar verða eitt fast tilboð í Beranum framyvir. Berin veitur vegleiðing og ráðgeving til avvarðandi og fakfólk, umvegis teldupost, telefon og persónligar viðtalur. Harumframt arbeiður Berin við fyribyrgjandi og kunnandi virksemi t. d:-framløgur á skúlum, stovnum v. m.-vitjanum í skúlaflokkum hjá børnum, ið eru knýtt at Beranum. Hetta fyri at økja um forstáilsi hjá flokksfelagum/lærarunum og vegleiða í, hvussu tey kunna stuðla best møguligt Síðan 2013 hevur verður skipað fyri einum árligum, afturvendandi tiltakið á Føroya Fólkaháskúla, har øll, sum hava verið knýtt at Beranum, hava møguleika fyri at hittast aftur og at luttaka saman við síni familju. Á skeiðnum er pláss fyri gaman og álvara. Í 2015 verður fyrstu ferð skipa fyri Kafé kvøldi fyri ung. Endamálið við tiltakinum er, at ung fáa høvi at hittast og práta við onnur ung í líknandi støðu. Tiltakið er fyri ung í aldrinum uml. 16-28 ár, ið hava mist ein av sínum nærmastu, ella kenna onkran í hevur mist, t. d. vinir, flokksfelagar ella unnusta/unnustu. Kafé kvøldini eru eitt afturvendandi tiltak, har ymisk viðkomandi evni, í samband við at verða barn/ungur og at missa ein av sínum nærmastu, verða á skránni. Virksemið hjá Beranum verður fíggjað við almennum stuðli, donatiónum, ið samband við jarðaferðir og stuðli frá fyritøkum ella privatum. Almenni stuðulin er grundarlagið fyri rakstri/leiðslu av dagliga virkseminum og einum landsumfatandi, fakliga kompetentum virksemi. Ella tú kann skráseta teg sum lim og stuðla við eini fastari árligari upphædd á 200 kr. Tekna teg sum lim við at skriva til info @ berin. fo ella við at ringja til Beran á tlf. 222993.